# data[].attributes.headline
סרטון - שמורת עין גדי

# data[].attributes.subject
סרטון - שמורת עין גדי

# data[].attributes.attachment_link.authors[].name
אבי בהרי צילום ועריכה

# data[].attributes.attachment_link.title
שמורת טבע עין גדי

# data[].attributes.attachment_link.description
סרטון טבע פסטורלי המתעד את שמורת הטבע הקסומה עין גדי, השוכנת לחופו המערבי של ים המלח. מפלי המים בשמורה מהווים מוטיב מרכזי בסרטון, בנוסף לבע"ח השוכנים בה. צילום ועריכה: אבי בהרי avi bahari http://www.wix.com/avibahari/photographer http://avicanvas.yalla.co.il https://www.facebook.com/SHELLIMAGE

# data[].attributes.headline
דף מארגן מידע להמלצה

# data[].attributes.subject
דף מארגן מידע להמלצה

# data[].attributes.body
ביטויי שכנוע - כדאי לכם לבקר, מומלץ בחום, אהבתי,

מילות תואר- מדהים, מרתק, מרהיב, משעשע, מגוון, מיוחד, רחב ידיים, עוצר נשימה, גורם לפרפרים בבטן, עשיר, מסקרן, מותח, מבדר,מרגש, מפתיע,אנרגטי, תוסס, חוויתי, מרגיע, גורם לשלווה או נחת, מעניין, מהנה,

שאלות המעוררות עניין וסקרנות - הידעת ש... , האם תרצו לדעת ...

משפטי המלצה - כדאי לכם כי... ,  , אני מזמין... , אני ממליץ ...

# data[].attributes.attachment_link.title
טיול בנחל ערוגות

# data[].attributes.attachment_link.description
נחל ערוגות, השכן של נחל דוד בנאת עין גדי, הוא מן היפים והגדולים בנחלי מדבר יהודה וכל השנה זורמים בו מים מתוקים וצלולים. על אף הפופולריות וההמוניות היחסית שלו, אפשר לסמוך על הטיול הזה שישאיר שלל...

# data[].attributes.attachment_link.title
טיול קצר בנחל דוד

# data[].attributes.attachment_link.description
נחל דוד (עין גדי) הוא כל מה שאפשר לבקש מנווה מדבר, ויותר - מים קרירים וצלולים הזורמים בכל ימות השנה, מצוקים תלולים שצילם ארוך ונעים, ושפע של צמחייה הצובעת את המדבר בירוק אופטימי. גם בעלי החיים...

# data[].attributes.headline
אתר מפה- שמורת עין גדי

# data[].attributes.subject
אתר מפה- שמורת עין גדי

# data[].attributes.attachment_link.title
שמורת טבע עין גדי

# data[].attributes.attachment_link.description
שמורת טבע עין גדי היא חגיגה מתמשכת של טבע והיסטוריה, שהשרידים הקדומים ביותר שהתגלו בה משויכים לתקופה הכלכוליתית, לפני כחמשת אלפים שנה. השמורה הנמצאת בחלקו המזרחי של מדבר יהודה, בעלת נופים עוצרי נשימה, של מדבר צהוב,...

# data[].attributes.headline
המלצה מגולשים

# data[].attributes.subject
המלצה מגולשים

# data[].attributes.attachment_link.readable_text
נמר זכר בוגר ביקר הלילה בקיבוץ עין גדי, אך הפעם לא הצליח לטרוף דבר מאחר ופקח רשות הטבע והגנים המתין לו במקום והבריח אותו באמצעות חזיזים. מרשות הטבע והגנים מוסרים כי מזונם הטבעי של הנמרים הוא שפני סלע, יעלים ושאר חיות בר אחרות ולכן מגרשים אותו מחתולי וכלבי קיבוץ עין גדי על מנת שלא יתרגל למזון שאינו מהטבע. על כך דיווח אמנון נחמיאס - דובר רשות הטבע והגנים.

nemera-regel_310_id=3916_01.jpg

אוכלוסיית הנמרים במדבר יהודה קטנה ביותר, בעבר בשנות ה-80 שכנו במדבר למעלה מ-10 נמרים. מסיבות שונות הלכו ונעלמו וכיום מדובר בפרט בודד או שניים הנמצאים במדבר יהודה.

נמר - Panthera pardus

הגדול בין משפחת החתוליים בארץ. הצבע הבסיסי של פרוות הנמר צהוב למעלה, ועובר ללבן בצדדים ובגחון. על הרקע הבהיר קבוצות של כתמים שחורים. על הירכיים ועל הצדדים מסודרים הכתמים בטבעות ועל הגרון - בפסי רוחב.

במרכז הכתם אזור לבן או צהוב. הזנב עולה באורכו על מחצית אורך הגוף והראש, וקצהו שחור מלמעלה. הצד התחתון של קצה הזנב לבן, וכך מובלט קצה הזנב, כי בהליכה מרים אותו הנמר, בדרך כלל כלפי מעלה. הרגליים לא ארוכות, האוזנים מעוגלות, שחורות מאחור עם כתם לבן. האישון עגול. לנקבה 4 פטמות.

ממדי גופם של נמרי הארץ שונים, לפי אזור תפוצתם. נמרי הגליל גדולים מנמרי הנגב ומדבר יהודה, וממדי הגולגולת שונים באופן מובהק בין שתי האוכלוסיות.

המלצה לטיול: שמורת טבע וגן לאומי עין - גדי

eingedi_180_id=3916_01.jpg

שמורת עין - גדי, היא ללא ספק מהיפות ומהחשובות שבשמורות הטבע בארצנו. שני נחלי איתן עוברים בשמורה: נחל דוד בצפונה ונחל ערוגות בדרומה. ארבעה מעיינות מתוקים נובעים בה: עין דוד בנחל דוד; עין ערוגות בנחל ערוגות; מעיין שולמית ומעיין עין - גדי במדרונות שבין הנחלים.

השפיעה הכוללת של המעיינות מגיעה לכ-3 מיליון מ"ק בשנה. מקור המים הוא במי הגשמים היורדים בהרי יהודה, מחלחלים למי התהום, זורמים מזרחה מתחת לפני הקרקע ובוקעים בתחומי השמורה.

צירוף המיקום הגיאוגרפי בבקע ים המלח, הנוף המצוקי ומקורות המים המתוקים, מאפשרים למגוון גדול של צמחים ובעלי חיים, האופייניים לאזורים גיאוגרפיים שונים לחיות אלה בצד אלה.

צמחים טרופיים אוהבי מים וחום כגון שיטה, שיזף, תפוח סדום ואחרים גדלים לצד צמחי מדבר המותאמים לתנאי חום ויובש. בנוסף לצמחים הטרופיים והמדבריים, בולטת בשפעתה צמחיית הנחלים: קנה, עב-קנה, סוף ואחרים. קירות ומצוקים לחים מעוטרים בטחבים ובשרכים כשערות שולמית.

ייחודה של השמורה בעין - גדי מתבטא גם במספר העופות, הזוחלים, החרקים והיונקים הרב. מבין היונקים ניתן לפגוש בעיקר בעדרי היעלים ובשפנים, בהם ניתן לצפות גם מטווח קצר, תוך כדי טיול בשביליה. גם עקבותיהם של היונקים פעילי הלילה כמו שועלים, זאבים, צבועים ואף נמר נראות לעיתים.

מקורות המים משכו אליהם גם את האדם. בתחומי הנווה שרידים ארכיאולוגיים רבים הכוללים מקדש מן התקופה הכלקוליתית - 5000 שנה לפני זמננו. על פי הממצאים הארכיאולוגיים התקיים בעין - גדי ישוב יהודי ברציפות למעלה מ-1200 שנה, החל מן המאה השביעית לפני הספירה ועד לחורבנו בסוף המאה השישית לספירה.

ישוב זה ניצל את מי המעיינות לחקלאות שלחין. ברחבי הנווה מוצאים שרידים רבים של מערכות השקייה קדומות, הכוללות מדרגות לעיבוד חקלאי, בריכות אגירה וקטעי אמות מים חצובות ובנויות.

עין - גדי של אז השתבחה בגידול תמרים ובגידול צמח אפרסמון ממנו הפיקו את הבושם היקר והאיכותי של אותם ימים. ביישוב הוקם במאה השלישית לספירה בית כנסת (ראה הרחבה). מומלץ מאד לבקר בו ולהנות מרצפת הפסיפס הצבעונית.

בשמורה קיימים כמה וכמה מסלולי טיול מרשימים, חלקם מותאמים לכל המשפחה וחלקם - למיטיבי לכת. פרטים והסברים על אופי המסלולים השונים ועל השעות בהן ניתן לטייל בהם תוכלו לקבל בכניסה לנחל דוד.

בנחל דוד 3 מסלולים עיקריים:

הראשון שבהם - נחל דוד תחתון - מותאם לכל המשפחה. המסלול עובר במפלים ובבריכות מים עם צמחית נחלים, ושיאו במפל דוד. בתחילת המסלול ניתן לראות ריכוז עצים האופייניים לשמורה: שיטים, שיזף, זקום, ערף ואחרים.

המסלול העיקרי השני - נחל דוד עליון - מוגדר כמסלול למיטיבי לכת. הוא מתחיל במפל דוד, וממשיך במעלה המצוק דרך מעיין שולמית למערת דודים ולמעיין עין-גדי. זהו מסלול נופי שממנו תצפית על נווה המדבר ועל ים המלח, ושניתן להכיר בו את הצומח הטבעי של השמורה, ולהגיע בו אל מקורות המים שלה.

"מערת דודים" הינה מערה קארסטית הממוקמת בראש מפל דוד. המסלול עובר ליד אתרים ארכיאולוגיים: המקדש הכלקוליתי, טחנת קמח, בריכות אגירה עתיקות ומדרגות שלחין לעיבוד חקלאי.

המסלול השלישי - שביל צפית, הקניון היבש, מעיין עין-גדי, נחל דוד תחתון - מסלול למיטיבי לכת. זהו מסלול נופי על קו התפר שבין החלק המדברי של השמורה לבין נווה המדבר. המסלול מתחיל מביס"ש, נמשך על הגדה הצפונית של נחל דוד, יורד אל חלקו הקניוני והיבש של הנחל עד למפל היבש (מפל החלון) שבסופו, עובר לגדה הדרומית של הנחל, מגיע למעיין עין-גדי ומסתיים בירידה לנחל דוד תחתון. ממפל החלון נשקפת תצפית יפה אל מורד נחל דוד, אל ים המלח ואל הרי מואב באופק במזרח.

הטיול בנחל ערוגות עובר באפיק הקניוני של אחד מהגדולים שבנחלי מדבר יהודה בנוף פראי השופע מים בכל עונות השנה. ניתן ללכת בו עד למפל הנסתר ובחזרה או עד לבריכות העליונות ובחזרה.

בשמורה קיימים גם 3 מסלולים בדרגת קושי גבוהה, העולים לרמת מדבר, ממנה נשקף נוף מרהיב אל מדבר יהודה במערב ואל ים המלח ואל הרי מואב במזרח. המעלות הקדומים הם מעלה עין-גדי (מעלה הציץ) ומעלה האיסיים. המסלולים הם:

* עליה מביס"ש להר ישי, הליכה ברמת מדבר עד למצפה עין-גדי וירידה דרך מעלה עין-גדי (מעלה הציץ) לנחל דוד תחתון. סיום בקופת השמורה שבנחל דוד.

* עליה מתל גורן אל מעיין עין-גדי, מהמעיין למעלה עין-גדי עד למצפה שבראשו, משם הליכה ברמת מדבר לראש מעלה בני המושבים ולבסוף ירידה דרכו לנחל ערוגות. סיום בקופת השמורה שבנחל ערוגות.

* עליה מקיבוץ עין גדי במעלה צרויה אל רמת המדבר, הליכה ברמת המדבר לראש מעלה האיסיים וירידה דרכו לנחל ערוגות. סיום בקופת השמורה שבנחל ערוגות.

יש להתייעץ עם צוות השמורה לפני הכניסה למסלולים אלה. שבת בגן לאומי בית הכנסת העתיק בעין גדי. אירועי חורף - כל שבת

טלפון: 08-6584285

סיור מודרך וגילוי סוד הקהילה ברצפת הפסיפס המרשימה .
במהלך הסיור נכיר את רצפת הפסיפס המרתקת מתקופת המשנה והתלמוד. במתחם בית הכנסת יתקיימו סדנאות יצירה (בתשלום).

הסיור המודרך אינו כרוך בתשלום נוסף על דמי הכניסה לאתר. הרשמה ופרטים נוספים במוקד מידע והזמנות: 1800-546666

פרטים נוספים ניתן לקבל בימי שישי ושבת במוקד התנועה של קול ישראל 1-800-234567 וב"שח - ירוק" - מערכת מידע קולי, הפועלת 24 שעות ביממה, 057-546666.

■ מצאתם טעות בכתבה, זה לא נעים! לחצו כאן ספרו לנו ונתקן.

# data[].attributes.attachment_link.authors[].name
כתב כאן ישראל

# data[].attributes.attachment_link.title
נמר בעין גדי וגם המלצה לביקור בשמורת טבע וגן לאומי עין - גדי | כאן ישראל | kanisrael | כאן נעים

# data[].attributes.attachment_link.description
נמר זכר בוגר ביקר הלילה בקיבוץ עין גדי. עוד סיבה לטיול נעים באזורנמר זכר בוגר ביקר הלילה בקיבוץ עין גדי, אך הפעם לא הצליח לטרוף דבר מאחר ופקח רשות הטבע והגנים המתין לו במקום והבריח אותו באמצעות חזיזים. מרשות הטבע והגנים מוסרים כי מזונם הטבעי של הנמרים הוא שפני סלע, יעלים ושאר חיות בר אחרות ...

# data[].attributes.headline
שמורת עין גדי - מידע

# data[].attributes.subject
שמורת עין גדי - מידע

# data[].attributes.attachment_link.description
עין גדי הינו נווה מדבר ירוק וקסום עם נחלים זורמים, צמחייה עשירה, יעלים ושפני סלעים לרוב. אתר שוקק חיים ומפתיע בלב המדבר.

# data[].attributes.headline
טיולי מים בעין גדי

# data[].attributes.subject
טיולי מים בעין גדי

# data[].attributes.attachment_link.readable_text
בעוד ים המוות הכחול כבר ממזמן לא "בלאט ינוע", אלא יותר "בלאט ייובש למוות", וה שמורה ממערב לו גם היא כבר מטפטפת מלקוש מקומי בשל בעיות הידלדלות מסוג אחר, מוכרחים להספיק לראות את הנופים הללו בשלמותם לפני שהם נעלמים כליל מהעיניים. הייתי מתנצלת על הפסימיות אם היה פה באמת עניין להתנצלות. אבל כשאני מטיילת בנחל דוד, וזה קורה מדי פעם, אינני יכולה שלא לחשוב על האם אותה כמות מים תזרום פה גם בפעם הבאה, והאם תזרום באופן טבעי או בסירקולציה מכאנית, כמו זו המתוכננת כפלאן בי מצער ליום שבו תיפסק לחלוטין הזרימה הטבעית.

באופן אבסורדי, אך מובן, הדבר הכי מרגש שניתן לראות במדבר הוא מים. שמורת עין גדי היא באמת אחת השמורות המדהימות ביותר שניתן לבקר בהן, ובעיקר בגלל המחזה המקסים הנ"ל: היא מלאה מים - הן בשני הנחלים העוברים בה - דוד מצפון וערוגות מדרום, והן בשל ארבעת המעיינות הנובעים בה.
את שני המסלולים המומלצים למשפחות אפשר להתחיל בכניסה לשמורה, אחרי שמשלמים לרשות שמורות הטבע 23 שקל לנחל (אולי כשלא יהיו פה מים יפסיקו לגבות כסף).

יש בריכה בסוף. נחל ערוגות | צילום: אסתר ענבר

למי שמעדיף ללכת כמה שפחות

ה מסלול המעגלי בנחל דוד תחתון הוא מסלול קצר וחינני, ומתאים למשפחות ומטיילים שלא מעוניינים לצעוד למעלה משעה: מדובר בעלייה עד למפל דוד וחזרה מצדו השני. אם יש כוח ללכת, כדאי מאוד להמשיך עוד קצת כלפי מעלה ולהגיע גם למערת הדודים ולמעיינות שולמית ועין גדי. התוספת האחרונה מוגדרת, אמנם, כמיועדת למיטיבי לכת - אבל רמת הקושי שלה בהחלט בינונית (זאת אומרת - מיועדת למשפחות עם כוח רצון ולאו דווקא כוח ברגליים).
בשיא המסלול ישנה תצפית מקסימה על ים המלח וגם על אתרים ארכיאולוגיים ייחודיים כמו טחנת הקמח ובריכות האגירה. אבל מעבר לארכיאולוגיה - החברים הכי נחמדים למסע הזה הם שפני הסלע, שרצים ומתרוצצים בכל פינה אפשרית ומדגמנים לפעמים כמה פוזות טובות למצלמה. אל תפספסו.

למי שמוכן ללכת קצת יותר

האופציה השנייה למשפחות או למטיילים סטלנים היא נחל ערוגות, שיספק לכם מסלול עוד יותר רטוב מקודמו, משום שבו ניתן לדרוך כמעט כל הזמן בתוך המים. נחל ערוגות נמצא מדרום לכניסה ל נחל דוד, ודורש הליכה קצרה עם השביל לכיוון קיבוץ עין גדי לפני שחשים את טיפת המים הראשונה. בתוך הנחל עצמו כל מה שצריך לעשות זה לעקוב אחרי הסימון האדום ולנסות ללכת בתוך המים עד כמה שאפשר - עד שתגיעו למפל הנסתר. כל זה יעלה לכם בכשלוש שעות טיול איטי ונינוח, כולל רביצה ושחייה בבריכה בסוף. חוזרים באותה הדרך.

למי שרק רוצה לצעוד

מיטיבי הלכת שבינינו, או לפחות מעדיפי לכת, יבחרו שלא להיכנס בשער הרשמי של השמורה - ולהתחיל את הטיול דווקא בקיבוץ עין גדי. מהצד המערבי ביותר של הקיבוץ עולה שביל בסימון ירוק, היישר אל הר צרויה; לאחר עליה מכובדת תגיעו לנקודת תצפית שלא ניתן לפספס, ואחר כך תמשיכו - גם לתצפת וגם ללכת - עם השביל הכחול שמתנגש בירוק מימין. המשיכו עליו עוד קילומטר וחצי, עד שתראו שהוא מתנגח בסימון אדום שפונה ימינה ויורד במעלה אסיים עד לכניסה האחורית אל נחל ערוגות.
במסלול זה, שאליו לא נכנסים מהשמורה עצמה, לא ידרשו מכם תשלום על תענוגות הטבע. זוהי דרך שלוקחת כמה שעות טובות והיא איננה קשה במיוחד, אך כן מחייבת בעלייה רצינית וירידה חדה - בהתאם. מי שממש מתעקש על עוד מאמץ, יכול להתחיל בטיפוס מחודש - הפעם עם השביל השחור - מיד אחרי שמסתיימת הירידה (שביל אדום, זוכרים?) אל נחל ערוגות. העלייה לכיוון מצפה עין גדי קשה יותר מקודמתה, ותדרוש מכם להתכונן בהתאם מבחינת שעות הליכה וזמן יציאה למסלול.

דרך טובה לעשות את זה תהיה לישון בחניון הלילה שברמת חבר (שני קילומטר על השביל הירוק אחרי העלייה להר צרויה) ולהתחיל מוקדם מוקדם בבוקר. כך יהיה לכם תירוץ טוב להתעורר כדי לראות את ה זריחה, להתפעל מיופיו של הכחול הרגוע שמולכם תוך לגימת קפה טוב של מדבר וכמובן, באופן בלתי נמנע, המהום יהודית-רביץ-יוני-רכטר בקול צרוד של בוקר.

פתוחים: השמורה פתוחה מאפריל עד ספטמבר בשעות 08:00-17:00, ומאוקטובר עד מרץ: 08:00-16:00.
משלמים: 23 שקל למבוגר לכל אחד מהנחלים (26 משולב עם כניסה לבית הכנסת העתיק), 12 שקל לילד.
מגיעים: נוסעים על כביש 90, הפניה לשמורה ממוקמת קילומטר צפונית מקיבוץ עין גדי.
מתקשרים: 08-6584285.
מצטיידים: אל תשכחו להביא הרבה מים.
לעוד טיולים של שבת

# data[].attributes.attachment_link.title
טיולים בדרום: טיול בשמורת עין גדי

# data[].attributes.attachment_link.description
בעוד ים המוות הכחול כבר ממזמן לא "בלאט ינוע", אלא יותר "בלאט ייובש למוות", וה שמורה ממערב לו גם היא כבר מטפטפת מלקוש מקומי בשל בעיות הידלדלות מסוג אחר, מוכרחים להספיק לראות את הנופים הללו בשלמותם לפני שהם נעלמים כליל מהעיניים. הייתי מתנצלת על הפסימיות אם היה פה באמת עניין להתנצלות.

# data[].attributes.headline
מלון עין גדי

# data[].attributes.subject
מלון עין גדי

# data[].attributes.attachment_link.keywords[]
מלון עין גדי

# data[].attributes.attachment_link.keywords[]
מלון בים המלח

# data[].attributes.attachment_link.keywords[]
מלונות בים המלח

# data[].attributes.attachment_link.keywords[]
מלונות בדרום

# data[].attributes.attachment_link.title
מלון עין גדי - נופש בים המלח | מלונות בוטיק בים המלח

# data[].attributes.attachment_link.description
מלון עין גדי שוכן בארץ בראשית, בין ים המלח, נחלים מתוקים ושוצפים וגנים מוריקים. אורחי המלון נהנים ממעיינות טבעיים, ספא מודרני, בריכת שחייה יפיפיה, טיולים בכל עונות השנה וטבע פראי ואקזוטי.

# data[].attributes.headline
מסלולי טיולים

# data[].attributes.subject
מסלולי טיולים

# data[].attributes.attachment_link.readable_text
המסלול בעין גדי ונחל ערוגות הוא הטיול המנצח שלכם בישראל
במצעד השנתי של למטייל 2016!

איך מטיילים

לאור חשיבותה וייחודיותה של שמורת עין גדי - נווה מדבר בים המלח, הגישה לשמורה הינה מסודרת, בתשלום ומוגבלת בזמני הכניסה - זאת כדאי לאפשר לבעלי החיים הרבים בשמורה להנות גם הם מהטבע שהוא ביתם. הביקור בעין גדי נחשב ביקור חובה לאוהבי הטיולים בארץ.

לשמורת עין גדי יש שני שערי כניסה מרכזיים, נחל דוד ונחל ערוגות - שני השערים נמצאים באותה פניה מכביש 90, זו הקרובה לכביש היא הכניסה של נחל דוד.

ישנן מספר אפשרויות טיול מומלצות:

נחל דוד ומפל שולמית - מסלול קל
משך המסלול כשעה וחצי. נכנסים דרך שער נחל דוד [1 במפה] וממשיכים בהליכה עד למפל שולמית [2]. בדרך רואים יעלים, שפני סלע וצמחיית ייחודית לאזור זה. במסלול זה ניתן להשתכשך בבריכות הנחל והוא המסלול שרוב המטיילים בוחרים בו.

מה עושים באזור
עוד באזור ››

נחל ערוגות - מסלול בינוני
מסלול קווי (הלוך וחזור) של כ-6 ק"מ לא קשים בערוץ נחל ערוגות. נכנסים לשמורה דרך נחל ערוגות [6], ולאחר כ-2 ק"מ מגיעים למפל הנסתר [5]. לאחר 1 ק"מ נוסף (מומלץ) מגיעים לבריכות האיסיים שבנחל, שבהן אפשר ממש לשחות. בדרך חזרה ניתן ללכת בחלק מהמסלול בתוך מי הנחל, ולכן מומלץ לנעול נעליים שמתאימות להליכה במים. שימו לב: יש לצאת למסלול מוקדם, שכן ניתן להישאר בבריכות רק עד 14:00, ובמפל עד 15:00 (בחורף).

מנחל דוד דרך המקדש הכלכוליתי ועין גדי לתל גורן - מסלול בינוני
מתחילים בכניסת נחל דוד [1] ממשיכים עד המפל [2] משם עולים בעלייה בינונית למקדש הכלכוליתי ועין גדי [3] ויורדים לתל גורן [7]. משם אפשר לחזור רגלית לרכב בחנייה של נחל דוד.

מנחל דוד לנחל ערוגות - מסלול קשה מאוד
במסלול זה מתחילים בכניסת נחל דוד [1] ממשיכים עד המפל [2] עולים למקדש הכלכוליתי ועין גדי [3] משם לרמת המדבר ומצפה עין גדי [4], יורדים במעלה בני המושבים לעבר נחל ערוגות עד למפל הנסתר [5] ואם אפשר אזי עד הבריכות במעלה הנחל. משם חוזרים עד לפתח נחל ערוגות [6]. המסלול קשה שכן הטיפוס מנחל דוד עד רמת המדבר הוא טיפוס של כ-600 מטר בגובה. העליה קשה מאוד כמו גם הירידה במעלה בני המושבים שהינה תלולה מאוד. יש לקחת בחשבון כ-8 שעות לטיול ויש להתחיל אותו מיד עם פתיחת השמורה למבקרים ב-8:00.

בסמוך לשמורת עין גדי, במרחק הליכה (נסיעה קצרצרה) ישנו אתר נוסף שכדאי לבקר בו - בית הכנסת העתיק של עין גדי. הכניסה אליו כלולה במחיר הכרטיס לשמורת עין גדי.

עלות הכניסה לבית הכנסת בלבד: מבוגר: 14 ₪ | ילד או אזרח ותיק: 7 ₪ | סטודנט: 12 ₪

טיפ טיול מאכסניית אנ"א עין גדי
איזה מסלול מחכה לכם: מים, מדבר, יעלים והנאה מוחלטת - ואם כבר הגעתם לפה, שווה להישאר לפחות ליומיים! מה עוד יש בסביבה? אכסנייה ממש בתחילת המסלול עם נוף לים המלח, בית כנסת עתיק, מערות קומראן ועוד - צאו לגלות את פלאי המדבר בנוחות מקסימלית!

איך מגיעים

שמורת עין גדי שוכנת לחופו של ים המלח. הגישה אליה היא מכביש 90, מעט צפונית לכניסה לקיבוץ עין גדי.

הגעה בתחבורה ציבורית (לכניסה לשמורה): מבאר שבע: קווים 486, 384, מירושלים: קווים 444, 421.

מידע שימושי - שמורת עין גדי

שעות הפתיחה:
(הכניסה לשמורה נסגרת שעה לפני השעות הרשומות)

בשעון קיץ: ראשון-חמישי ושבת: 8:00-17:00 | שישי וערב חג: 8:00-16:00

בשעון חורף: ראשון-חמישי ושבת: 8:00-16:00 | שישי וערב חג: 8:00-15:00

בערב ראש השנה, ערב יום כיפור וערב פסח: 8:00-13:00

כניסה אחרונה לנחל דוד (בחורף): עד 15:00 | כניסה אחרונה לנחל ערוגות: עד 14:00

היציאה מהשמורה עד 16:00, בשל מניעים הקשורים לשמירת טבע.

עלות הכניסה:

מבוגר: 28 ₪ | ילד או אזרח ותיק: 14 ₪ | סטודנט: 24 ₪

שימו לב: דמי הכניסה לנחל ערוגות זהים לדמי הכניסה לנחל דוד | הכרטיס מאפשר כניסה לנחל דוד, נחל ערוגות ובית הכנסת באותו יום בלבד.

טלפון: 08-6584285

נגישות לבעלי מוגבלויות​ועגלות תינוקות: קיים שביל טיול מונגש. תחילתו במסלול נחל דוד, במבואה לנחל, והוא ממשיך עד למפל התחתון הראשון בנחל - הבריכה האולימפית. אורכו של השביל כ-0.5 ק"מ, והוא משתלב בנוף המדברי, כך שהמטיילים בו נהנים מפינות מנוחה בצל עצי השיטה, כשלצידם יעלים ושפני סלע. ההגעה למפל שולמית לא אפשרית לעגלות ילדים וכסאות גלגלים.

המסלול

כאמור בשמורה ישנם מספר מסלולי טיול. חלקם קלילים ומתאימים למשפחות ולילדים בכל גיל, אחרים דורשים כושר טוב, זמן מספק לפני החשיכה וציוד ומים מספיקים. תוכלו תמיד להעזר בפקחי הרשות כדי לקבוע את המסלול המתאים לכם. המסלול למפל שולמית וחזרה הינו מסלול קצר המתאים לכולם, המסלול לתל גורן דרך המקדש הכלכוליתי הינו קשה יותר ולא מתאים למשפחות עם ילדים קטנים. מסלול זה מתואר להלן:

המסלול מתחיל במגרש החניה של שמורת עין גדי [1]. הכניסה לשמורה היא מכביש הנוסע לאורך ים המלח, סמוך לק"מ ה-245. מתחילים ללכת ומגיעים עם השביל בשמורה עד למפל [2]. אחרי שנהנים מהמים ממשיכים בשביל עד שמגיעים לפיצול המורה בחזרה לשער השמורה או בשביל המטפס למעיין עין גדי ולמקדש הכלקוליתי. בוחרים, כמובן, בשביל המטפס. בראש השביל נמצא מעין שולמית שאפשר (ויש אף הממליצים) לשתות ממימיו הצלולים ואף למלא מימיות. מעט מעליו נמצא המקדש הכלקוליתי.

המקדש הכלקוליתי [3]

בתקופה הכלקוליתית (לפני כ-6000 שנים) או בעברית, תקופת הנחושת, המקדש שימש ככל הנראה את החקלאים שגרו בסביבת המעיין וניצלו את מימיו. אמנם לא נמצאו שרידי מבני מגורים מהתקופה הזאת באזור אך משערים כי המגורים היו במערות הרבות שבהרים. נראה שהמקדש נעזב בצורה מסודרת כי לא נמצא בו כל שריד לכלי הפולחן. ב-1960 במסגרת מבצע החיפושים אחר מגילות גנוזות במדבר יהודה נמצאו במערה בנחל משמר הסמוך מטמון של 429 כלי פולחן מפוארים מנחושת עטופים במחצלת ובינהם שרביטים וכלי שנהב. החוקרים מאמינים שכלים אלו (הנמצאים היום במוזיאון ישראל בירושלים) שנמצאו במערה (הנקראת היום מערת המטמון) שימשו במקדש בעין גדי.

ממשיכים עם השביל ומגיעים למעין עין גדי - מי המעיין טובים לשתיה ומסביבם עצי שיזף, שיטה וקנה. ליד המעיין שרידי טחנת קמח. במעיין עצמו החלק העליון חסום בצורת תעלה (כדי לשמור את מימיו נקיים למי שרוצה לשתות) והמשכו הוא בריכה נחמדה שאפשר לשבת בה. בעלי חיים רבים מוצאים במעיין ובעין גדי בכלל מקום מחייה נוח. אפשר לראות את היעל הנובית מטפסת בקלות על ההרים ואת שפן הסלע מתחמם על הסלעים. בעבר ניתן היה לראות גם את נמרי מדבר יהודה מסתובבים באזור אך היום הם כמעט ונכחדו לחלוטין.

דרומית מזרחית למעיין, במורד ההר נמצא תל גורן.

תל גורן [7]

בתל גורן נוצלו תנאי האקלים המיוחדים של האזור כמו גם המים המצוינים לגידול חקלאות שלחין (בניגוד לחקלאות בעל שנסמכת על ירידת מי הגשמים) מפותחת שכללה צמחי בושם וצמחי מרפא נדירים. בתל נמצאו שרידי כלים לרקיחת בשמים וכלים נוספים ששימשו לחקלאות זו.

לאורך תקופת המלכים עין גדי לא זכתה לתשומת לב רבה, אך בתקופת מלכי החשמונאים החל פיתוחו המואץ של הנווה שכלל התקנת אמות מים, גידול האפרסמון (לא זה המוכר כיום) שהיה שיח ליצור בושם נדיר. עושרה של עין גדי תפס את עינה של הקיסרות הרומית שדאגה לכבוש אותו בהמשך ולטפח אותה גם לאחר חורבן בית המקדש (יוספוס פלוויוס מספר באריכות כיצד היהודים ניסו שסוד גידול האפרסמון לא יגיע לידי הרומאים).

תעודות רבות יש לנו מתקופת מרד בר-כוכבא (132-135 לספירה) אז שימשה עין גדי למרכז אזורי ובסיס אספקה.

נחל ערוגות [5]

נחל ערוגות הוא נחל איתן במדבר יהודה שמימיו זורמים כל השנה תודות לנביעה מרשימה. לנחל ערוגות ישנו אגן ניקוז גדול מאוד ולכן בימי גשומים בדרום מזרח הר חברון בנחל מתרחשים שטפונות עזים.

הטיול בנחל מתחיל בקופות [6]. משם הולכים כ-2 ק"מ מזרחה עם שביל אדום העולה במתינות בתוך הנחל. לאחר כ-2 ק"מ נגיע לפניה היורדת לעבר המפל הנסתר. ירידה קצרה תוביל אותנו למפל הזורם כל השינה ובתחתיתו בריכות שכשוך נחמדות.

מומלץ לא להסתפק בביקור במפל ולהמשיך עוד כק"מ מזרחה עם השביל האדום, שבהמשך מתחלף לשביל כחול המוביל אותנו לבריכות האיסיים המרשימות. מדובר בשלוש בריכות גדולות (ניתן לשחות) בינהם מגלשות מים טבעיות. בבריכה העליונה ניתן לראות את הנביעה החזקה המזרימה את המים לנחל כל ימות השנה. יש לשים לב כי יש לסיים את הביקור בבריכות עד השעה 14:00 (בחורף) או 15:00 (בקיץ).

הדרך חזרה זהה לזאת שבאנו בה, אלא שהפעם במקום ללכת רק בשביל האדום, מהמפל הנסתר יוצא גם שביל כחול העובר באפיק עצמו - כאן ההליכה היא בתוך מי הנחל ויש להביא נעלים המתאימים להליכה במים. השביל העובר בערוץ חובר לאחר כ-300 מטר לשביל האדום החוזר לשער הכניסה. בהמשך ישנו "עיקוף" נוסף של שביל כחול העובר בתוך המים ולא רק בגדת הנחל.

בית הכנסת העתיק [8]

מומלץ לבקר גם בבית הכנסת העתיק של עין גדי שנמצא בסמוך לתל גורן. בית הכנסת שבו נמצאו כתובת פסיפס מרהיבות בעברית ובארמית שהוצבו בשלבי ההתפתחות וההרחבה השונים של בית הכנסת. אחת הכתובות היא של רשימת השמות של אבות האנושות (מאדם ועד אברהם) והשניה היא כתובת מעניינת שאומרת (בתרגום חופשי מארמית) יקולל מי שיגלה את סוד העיירה. הכוונה היא לסוד גידול האפרסמון שהיה הסוד המקצועי של העיירה ואם הוא היה מתגלה מקור פרנסתה העיקרי היא אובד. בסוף התקופה הצלבנית ננטש הישוב ובאזור חיו בעיקר שבטים בדואים.

במלחמת העצמאות, במקביל לכיבוש אילת, נכבשה עין גדי במסגרת מבצע ייצוב בסירות מן הים ב-10.3.49 על ידי פלוגה מחטיבת אלכסנדרוני אותה הוביל הסייר שמריה גוטמן. עין גדי היוותה מוצב צפוני לגבול עם ירדן בעמק הירדן עד מלחמת ששת הימים.
הלינה אפשרית בשטח (יש חניונים מוסדרים), אכסניית בית ספר שדה עין גדי או בבתי המלון שנמצאים לאורך ים המלח.
עין גדי או אין גדי
הלכנו לעין גדי חיפשנו גדיים
בגאיות צעדנו טיפסנו על הרים.
ולאחר שלא מצאנו - החלטנו
שהשם עין גדי בכלל לא שם,
פשוט החליפו בין ה-א' ל-ע'
וצריך לקרוא אין גדי בינתיים.

# data[].attributes.attachment_link.authors[].name
מתוך אתר טיולי

# data[].attributes.attachment_link.title
עין גדי נחל ערוגות נחל דוד | אתר טיולי

# data[].attributes.attachment_link.description
המסלול בעין גדי ונחל ערוגות הוא הטיול המנצח שלכם בישראל במצעד השנתי של למטייל 2016! לאור חשיבותה וייחודיותה של שמורת עין גדי - נווה מדבר בים המלח, הגישה לשמורה הינה מסודרת, בתשלום ומוגבלת בזמני הכניסה - זאת כדאי לאפשר לבעלי החיים הרבים בשמורה להנות גם הם מהטבע שהוא ביתם.

# data[].attributes.headline
שמורת הטבע עין גדי

# data[].attributes.subject
שמורת הטבע עין גדי

# data[].attributes.attachment_link.title
שמורת טבע עין גדי

# data[].attributes.attachment_link.description
נווה המדבר עין גדי הוא הגדול בארץ. יש בו מעיינות ומפלים ולמרגלות המצוקים,